અગાઉ ચૂંટણીના દિવસો આવતાં દીવાલો રંગવી, ઘોષણાઓ કરવી, લોકોની મુલાકાતો લેવી, હાથથી પત્રક તૈયાર કરવા જેવી પ્રવૃત્તિઓની બોલબાલા હતા. હવે જોકે સોશિયલ મિડિયાનો વધેલો પ્રભાવ જોતાં મતદારો સુધી પહોંચવા માટે પીઆર કંપનીઓની નિમણૂક કરવામાં આવી રહી છે.ગત લોકસભાની ચૂંટણીમાં ટીવી શરૂ કરો એટલે જાહેરાતોમાં નરેન્દ્ર મોદીનું અબકી બાર મોદી સરકાર, જ્યારે ફેસબુક શરૂ કરાય તો કોઈક ને કોઈક નેતાની પોસ્ટ સજેસ્ટેડ પેજને નામે સૌથી ઉપર આવતી હતી અને હવે ચૂંટણીના ભણકારા વાગતાં મૈં નહીં હમ એવી હેડલાઈન સાથે રાહુલ ગાંધીની છબિ ચમકે છે.